পাক অভিনেতা-অভিনেত্রীদের এদেশে কাজ করা নিয়ে বলিউড কার্যত দ্বিধাবিভক্ত। তবে, সেন্ট্রাল বোর্ড অব ফিল্ম সার্টিফিকেশন-এর চেয়ারম্যান প্যাহলাজ নিহালনি এখনও তাঁর সিদ্ধাল্তে অনড়। পাক অভিনেতারা ভারতীয় ছবিতে অভিনয় করুক তিনি তা একেবারেই চান না। অন্যদিকে তাঁরই বন্ধু ও সহকর্মী শ্যাম বেনেগাল একজন পাক অভিনেতাকেই তাঁর ছবিতে অভিনয় করাবেন বলে মনস্থ করেছেন। গোটা দেশ এবং বলিউড পরিচালকের এই সিদ্ধান্তের কী প্রতিক্রিয়া জানায়, এখন সেটারই অপেক্ষা।